CELEX: 52012XP0325
Language: sk
Date: 2012-09-12 00:00:00
Title: Rozhodnutie nevzniesť námietku voči vykonávaciemu opatreniu: palubný protizrážkový systém niektorých lietadiel Rozhodnutie Európskeho parlamentu nevzniesť námietku voči návrhu rozhodnutia Komisie, ktorým sa Francúzskej republike povoľuje odchýliť sa od ustanovení nariadenia Komisie (EÚ) č. 1332/2011, pokiaľ ide o používanie novej verzie softvéru pre palubný protizrážkový systém (ACAS II) u niektorých novo vyrobených lietadiel (D020967/02 – 2012/2745 (RPS))

3.12.2013   
            
            
               SK
            
            
               Úradný vestník Európskej únie
            
            
               CE 353/75
            
         Streda 12. septembra 2012Rozhodnutie nevzniesť námietku voči vykonávaciemu opatreniu: palubný protizrážkový systém niektorých lietadiel
   P7_TA(2012)0325
   Rozhodnutie Európskeho parlamentu nevzniesť námietku voči návrhu rozhodnutia Komisie, ktorým sa Francúzskej republike povoľuje odchýliť sa od ustanovení nariadenia Komisie (EÚ) č. 1332/2011, pokiaľ ide o používanie novej verzie softvéru pre palubný protizrážkový systém (ACAS II) u niektorých novo vyrobených lietadiel (D020967/02 – 2012/2745 (RPS))
   2013/C 353 E/09
   
      Európsky parlament,
   
               —
            
            
               so zreteľom na návrh rozhodnutia Komisie (D020967/02),
            
         
               —
            
            
               so zreteľom na stanovisko, ktoré 4. júna 2012 vydal výbor Európskej agentúry pre bezpečnosť letectva a ktoré sa týkalo odôvodnenia 9 návrhu rozhodnutia Komisie,
            
         
               —
            
            
               so zreteľom na list Komisie z 5. júla 2012, v ktorom žiada Európsky parlament, aby vyhlásil, že nevznesie námietku voči návrhu rozhodnutia,
            
         
               —
            
            
               so zreteľom na list Výboru pre dopravu a cestovný ruch z 27. júla 2012 adresovaný predsedovi Konferencie predsedov výborov,
            
         
               —
            
            
               so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva (1), a najmä na jeho článok 14 ods. 6 a 7,
            
         
               —
            
            
               so zreteľom na článok 5a rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2),
            
         
               —
            
            
               so zreteľom na článok 88 ods. 4 písm. d) a článok 87a ods. 6 rokovacieho poriadku,
            
         
               —
            
            
               so zreteľom na to, že v lehote stanovenej v článku 87a ods. 6 tretia a štvrtá zarážka rokovacieho poriadku, ktorá uplynula 11. septembra 2012, nebola vznesená žiadna námietka,
            
         
               A.
            
            
               keďže Komisia vo svojom návrhu rozhodnutia stanovuje, že uvedené rozhodnutie sa prestane uplatňovať 31. januára 2013, a keďže je preto vhodné nemeškať s jeho prijatím;
            
         
               1.
            
            
               vyhlasuje, že nevznesie námietku voči návrhu rozhodnutia Komisie;
            
         
               2.
            
            
               poveruje svojho predsedu, aby postúpil toto rozhodnutie Komisii a pre informáciu aj Rade.
            
         
      (1)  Ú. v. EÚ L 79, 19.3.2008, s. 1.
   
      (2)  Ú. v. ES L 184, 17.7.1999, s. 23.